CELEX: 32016D2325
Language: ro
Date: 2016-12-19 00:00:00
Title: Decizia de punere în aplicare (UE) 2016/2325 a Comisiei din 19 decembrie 2016 privind formatul certificatului de inventar al materialelor periculoase emis în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor (Text cu relevanță pentru SEE )

20.12.2016   
            
            
               RO
            
            
               Jurnalul Oficial al Uniunii Europene
            
            
               L 345/131
            
         DECIZIA DE PUNERE ÎN APLICARE (UE) 2016/2325 A COMISIEI
   din 19 decembrie 2016
   privind formatul certificatului de inventar al materialelor periculoase emis în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1257/2013 al Parlamentului European și al Consiliului din 20 noiembrie 2013 privind reciclarea navelor și de modificare a Regulamentului (CE) nr. 1013/2006 și a Directivei 2009/16/CE (1), în special articolul 9 alineatul (1),
   întrucât:
   
               (1)
            
            
               Regulamentul (UE) nr. 1257/2013 stabilește cerințele pe care trebuie să le îndeplinească armatorii, administrațiile și organizațiile recunoscute în ceea ce privește efectuarea, supravegherea și certificarea inventarelor materialelor periculoase găsite în nave.
            
         
               (2)
            
            
               În conformitate cu cerințele articolului 5 din Regulamentul (UE) nr. 1257/2013, navele trebuie să aibă la bord un inventar al materialelor periculoase.
            
         
               (3)
            
            
               În temeiul articolului 32 din Regulamentul (UE) nr. 1257/2013, obligația de a avea la bord un inventar al materialelor periculoase trebuie să se aplice navelor existente începând cu 31 decembrie 2020, navelor noi – cel târziu de la 31 decembrie 2018, iar navelor trimise la reciclare – de la data publicării listei europene, care se publică în conformitate cu Regulamentul (UE) nr. 1257/2013.
            
         
               (4)
            
            
               În temeiul articolului 8 din Regulamentul (UE) nr. 1257/2013, navele trebuie să facă obiectul unor inspecții efectuate de către funcționari ai administrației sau de către o organizație recunoscută autorizată de către administrație. Scopul inspecțiilor este de a confirma că inventarul materialelor periculoase respectă cerințele aplicabile ale regulamentului.
            
         
               (5)
            
            
               În temeiul articolului 9 alineatul (1) din Regulamentul (UE) nr. 1257/2013, după încheierea cu succes a unei inspecții inițiale sau a unei inspecții de reînnoire, administrația sau o organizație recunoscută autorizată de aceasta trebuie să emită un certificat de inventar. Formatul certificatului de inventar trebuie să respecte apendicele 3 la Convenția internațională privind reciclarea sigură și ecologică a navelor, adoptată la Hong Kong la 15 mai 2009 („Convenția de la Hong Kong”).
            
         
               (6)
            
            
               Măsurile prevăzute în prezenta decizie sunt conforme cu avizul Comitetului responsabil de regulamentul privind reciclarea navelor, instituit în temeiul articolului 25 din Regulamentul (UE) nr. 1257/2013,
            
         ADOPTĂ PREZENTA DECIZIE:
   Articolul 1
   Certificatele de inventar emise și vizate în temeiul articolului 9 din Regulamentul (UE) nr. 1257/2013 trebuie să respecte formatul prevăzut în anexa la prezenta decizie.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 19 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 330, 10.12.2013, p. 1.
   
      ANEXĂ